Som mulig nyt medlem kan der være mange spørgsmål, specielt i denne lidt anderledes tid vi er i lige nu.

Vi har prøvet kort at skitserer op, hvorledes vores overordnede restriktioner ser ud. Restriktioner ser måske ”barske” ud, men vi har en masse glade hjælpere på, som vil gøre alt for, at det hele forløber med smil på læben og professionalisme.
Er der spørgsmål, så skriv endelig til info@odsherredsvoemmeklub.dk

- Svømmerne tages imod ved hovedindgangen – vi er begyndt at løsne lidt op for dette, og er i gang med at have prøvedage, hvor 1 voksen følger svømmeren op til baderummene, hvor der vil stå en hjælper/afkrydser uden for hvert baderum
- De dage hvor 1 voksen endnu ikke kan følge svømmeren op til baderummene, vil hjælperne sørger for at svømmerne kommer til baderummene, er behjælpelig her – hvis det er nødvendigt, og videre til bassinerne
- Svømmerne skal tage alle deres ting med ind i svømmehallen i deres tasker, hjælperne sørger igen for at dette bliver gjort.
- De dage hvor 1 voksen endnu ikke kan følge svømmeren op til baderummene, vil hjælperne sørger for at svømmerne kommer retur fra bassin – til omklædning - til hovedindgangen efter svømningen
- Badning efter undervisningen – skal være en skylning, ikke hårvask/shampoo/hårtørre, da dette vil få den sparsomme tid til at skride for meget.
- Vi må så vidt muligt ikke røre/hjælpe svømmerne uden det er livreddende, dog kan en hjælpende hånd gives - dog ikke ansigt til ansigt
- Vi kan ikke have forældre med inde i svømmehallen, baderummene osv., dette pga. andre foreningers medlemmers færden, og det at vi dermed ikke kan holde styr på antallet, og dermed også evt. smittekilde.
HUSK MUNDBIND fra I træder ind af hovedindgangen og op til omklædningsrummene, samt når I igen forlader omklædningsrummene og skal ud.

Vi glæder os til at tage imod din henvendelse på mail: info@odsherredsvoemmeklub.dk vedrørende evt. ledig plads.

Venlige hilsner
Odsherred Svømmeklub